An cogol o cóvoło al ze na cavità natural de dimension ridote che se cata qualche olta te la croda. La dimension minima acetada par poder definir cogol an buss la ze che al pode cener a quert, almanco in maniera provisoria, an on, o senò che al gnene doperà da qualche osel de grossa dimension par far al nit. La forma pì frequente la ze quela de na rientransa de un crot, aonde che in caso de tenporal se pol tirarse a quert e magari inpisarse al fogo. Pi rari i ze quei che se svilupa in profondità, aonde che pol starghe pì persone. La seconda tipołozia la ze stata inportante par i omi parchè te la fase preistorica i li doperea come casa. Adess i ze posti ocupadi solche da animai.